बोर्ड अधिकारी शहर में, आज से बनेगी पिच
शुरुआती दिन मैदान पिच पर डाला जाएगा पानी
करीबडेढ़ दशक से इंतजार कर रहे बिहार के क्रिकेटरों के लिए अच्छी खबर है। बीसीसीआई की ओर से आयोजित टूर्नामेंट के लिए बिहार क्रिकेट टीम का चयन और मैच को लेकर मोइनुल हक स्टेडियम की पिच का निर्माण कार्य मंगलवार से शुरू हो जाएगा।
सोमवार को बीसीसीआई के ईस्ट जोन के पिच क्यूरेटर आशीष भौमिक और बिहार एडहॉक कमेटी के सदस्य और पूर्ण रणजी क्रिकेटर केवीपी रॉव ने मोइनुल हक स्टेडियम का दौरा किया और खेल विभाग के अधिकारियों से इस संबंध में बात की। मोइनुल हक स्टेडियम के प्रबंधक अरुण कुमार सिन्हा भी इस दौरान मैदान में उपस्थित थे।
इधर, बोर्ड अधिकारियों को पांच जनवरी से मोइनुल हक स्टेडियम में होनेवाले लोकल टूर्नामेंट की जानकारी नहीं थी। बीसीसीआई के अधिकारियों ने उम्मीद जताई कि मैच एक पिच पर खेला जाएगा। ऐसा नहीं हुआ, तो स्टेडियम में पिच निर्माण में देरी हो सकती है।
एडहॉक कमेटी के सदस्य और पूर्व रणजी क्रिकेटर केवीपी राव और क्यूरेटर आशीष भौमिक ने स्टेडियम का दौरा करने के बाद माना कि आउटफील्ड अच्छा नहीं है। उन्होंने इसमें सरकार से मदद की अपील की। केवीपी राव ने बताया कि पिच निर्माण के बाद टीम का चयन होगा। बिहार फरवरी में मैच खेल सकता है।
पिच क्यूरेटर आशीष भौमिक ने बताया कि मंगलवार को पहले दिन मैदान और पिच पर पानी डाला जाएगा, ताकि जो दरारें हैं वह भर जाए। इसके बाद गड्ढे भरने का कार्य किया जाएगा। उन्होंने बताया कि पिच पर घास रखा जाएगा, ताकि गेंदबाजों को लाभ मिल सके।
सोमवार को स्टेडियम की पिच को देखते क्यूरेटर आशीष भोमिक केवीपी राव।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva